Diari Oficial de la Generalitat Valenciana


Sumari del DOGV 9631, del 04-07-2023 (2023/7140)

RESOLUCIÓ de 19 de juny de 2023, del president de l'Institut Valencià de Competitivitat Empresarial (IVACE), per la qual es modifica la Resolució de 3 de novembre de 2021, del president de l'IVACE, per la qual s'aprova la convocatòria d'expressions d'interés per a l'adquisició de vehicles elèctrics «endollables» i de pila combustible, i per a la implantació d'infraestructura de recàrrega en l'Administració de la Generalitat Valenciana, exercici 2021 (Programa MOVES III-Comunitat Valenciana), Pla de Recuperació, Transformació i Resiliència Europeu.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9631

Data del DOGV
:   04-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7140


Data del document
:   19-06-2023

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial
    * ajuda pública

RESOLUCIÓ de 19 de juny de 2023, del president de l'Institut Valencià de Competitivitat Empresarial (IVACE), per la qual es modifica la Resolució de 3 de novembre de 2021, del president de l'IVACE, per la qual s'aprova la convocatòria d'expressions d'interés per a l'adquisició de vehicles elèctrics «endollables» i de pila combustible, i per a la implantació d'infraestructura de recàrrega en l'Administració de la Generalitat Valenciana, exercici 2021 (Programa MOVES III-Comunitat Valenciana), Pla de Recuperació, Transformació i Resiliència Europeu. [2023/7140]  
Per Reial decret 266/2021, de 13 d'abril, s'aprova la concessió directa d'ajudes a les comunitats autònomes i a les ciutats de Ceuta i Melilla, per a l'execució de programes d'incentius lligats a la mobilitat elèctrica (MOVES III) en el marc del Pla de recuperació, transformació i resiliència europeu (BOE 89, 14.04.2021), i s'estableixen les bases reguladores del Programa MOVES III-Vehicles Comunitat Valenciana.  
  
Per Resolució de 3 de novembre de 2021, del president de l'Institut Valencià de Competitivitat Empresarial (IVACE), s'aprova la convocatòria d'expressions d'interés per a l'adquisició de vehicles elèctrics «endollables» i de pila combustible, i per a la implantació d'infraestructura de recàrrega en l'Administració de la Generalitat Valenciana, exercici 2021 (Programa MOVES III-Comunitat Valenciana), Pla de recuperació, transformació i resiliència europeu.  
Per Reial decret 406/2023, de 29 de maig, es modifiquen el Reial decret 266/2021, de 13 d'abril, pel qual s'aprova la concessió directa d'ajudes a les comunitats autònomes i a les ciutats de Ceuta i Melilla per a l'execució de programes d'incentius lligats a la mobilitat elèctrica (MOVES III) en el marc del Pla de recuperació, transformació i resiliència europeu; el Reial decret 1124/2021, de 21 de desembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució dels programes d'incentius per a la implantació d'instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència; i el Reial decret 263/2019, de 12 d'abril, pel qual es regula el Programa d'ajudes per a actuacions d'eficiència energètica en PIME i gran empresa del sector industrial.  
  
En concret, la modificació de la norma reguladora del Programa MOVES III, es duu a terme per la necessitat d'augmentar el nombre de vehicles incentivats per als destinataris últims, així com els tipus de vehicles que són susceptibles de ser elegibles, tot això arran de l'evolució de l'electrificació de la mobilitat al nostre país, el context europeu i internacional de cadenes de subministrament, i el que es preveu en el Pla +ES, la qual cosa permet reforçar els programes d'ajudes que formen part de MOVES III, amb la finalitat d'accelerar aquest àmbit de la transició energètica.  
Així doncs, es procedeix a modificar la Resolució de 3 de novembre de 2021, del president de l'Institut Valencià de Competitivitat Empresarial (IVACE), per la qual s'aprova la convocatòria d'expressions d'interés per a l'adquisició de vehicles elèctrics «endollables» i de pila combustible, i per a la implantació d'infraestructura de recàrrega en l'Administració de la Generalitat Valenciana, exercici 2021, amb la finalitat d'incentivar la compra de vehicles elèctrics i de pila de combustible de categories M1, N1, L3e, L4e i L5e, incloent-hi els vehicles seminous, a més dels vehicles de demostració que ja s'incloïen en la convocatòria, i augmentant fins a dotze mesos la d'antiguitat d'aquests.  
  
De la mateixa manera i d'acord amb el que es preveu en el Reial decret 406/2023, de 29 de maig, s'han d'augmentar els límits d'ajuda quant a nombre de vehicles per destinatari últim i any  
Per això, en virtut del que es disposa en l'article 4 del Reglament d'organització i funcionament de l'IVACE, aprovat per Decret 4/2013, de 4 de gener del Consell, modificat per Decret 69/2014, de 16 de maig, del Consell, resolc:  
  
Article únic. Modificació de la Resolució de 3 de novembre de 2021, del president de l'Institut Valencià de Competitivitat Empresarial (IVACE), per la qual s'aprova la convocatòria d'expressions d'interés per a l'adquisició de vehicles elèctrics «endollables» i de pila combustible, i per a la implantació d'infraestructura de recàrrega en l'Administració de la Generalitat Valenciana, exercici 2021 (Programa MOVES III-Comunitat Valenciana), Pla de recuperació, transformació i resiliència europeu  
U. Es modifica l'apartat segon, de l'article 3.2. Actuacions susceptibles de suport, quedant redactat de la següent manera:  
«També serà subvencionable l'adquisició de vehicles elèctrics i de pila de combustible de categories M1, N1, L3e, L4e i L5e i amb fins a dotze mesos d'antiguitat (vehicles de demostració), comptada des de la seua primera matriculació fins a la primera de les següents dates, data de la factura de compra venda o data de registre de sol·licitud, i la titularitat de la qual haurà d'ostentar-la un concessionari o punt de venda del grup fabricador/importador que realitze la venda del vehicle al destinatari últim de l'ajuda. En aquest cas el vehicle haurà d'haver sigut adquirit pel concessionari o punt de venda com a vehicle nou al fabricador o importador. S'estableix un màxim de noranta vehicles de demostració de la mateixa titularitat, segons definició anterior.  
  
D'altra banda, serà subvencionable l'adquisició de vehicles elèctrics i de pila de combustible de categories M1, N1, L3e, L4e i L5e i amb fins a dotze mesos d'antiguitat (vehicles seminous), comptada des de la seua primera matriculació fins a la primera de les següents dates, data de la factura de compra venda o data de registre de sol·licitud, i la primera titularitat de la qual haurà de ser del propi fabricador (Grup CNAE 291) o d'una empresa de rènting o empresa de rent a car (Grup CNAE 771). En aquest cas el vehicle haurà d'haver sigut adquirit pels titulars anteriorment esmentats com a vehicle nou al fabricador o importador. S'estableix un màxim de dos-cents cinquanta vehicles seminous de la mateixa titularitat, segons definició anterior.»  
  
Dos. Es modifica l'apartat primer de l'article 4.2 de la convocatòria d'ajudes, quedant redactat com segueix:  
«2. Per al Programa d'incentius 1 «Programa per al foment d'adquisició de vehicles elèctrics: Adquisició de vehicles elèctrics endollables i de pila de combustible», s'estableix un límit d'ajudes de dos-cents cinquanta vehicles per destinatari últim i any.»  
  
Tres. Es modifica el segon paràgraf, de l'apartat a, de l'article 5.2., que queda redactat com segueix:  
«No es considera inversió elegible, els vehicles de segona mà, a excepció dels vehicles de demostració i seminous, que complisquen amb els requisits que és estableixen en l'article 3.2 de la present convocatòria.»  
  
Quatre. Es modifica l'apartat tercer, de l'article 5.3., que queda redactat com segueix:  
«- Els costos d'adquisició de béns d'equip de segona mà i vehicles de segona mà, a excepció dels vehicles de demostració i seminous, d'acord amb el que s'estableix en l'article 3.2 de la present convocatòria. »  
  
Cinc. Es modifica l'article 16. Difusió i publicitat, quedant redactat de la següent manera:  
«1. Tota referència a l'actuació subvencionada en publicacions, activitats de promoció, pàgines web i comptes de mitjans socials, i en general en qualsevol mitjà de difusió, haurà de complir amb els requisits que figuren en el Manual d'Imatge del Programa d'Incentius a la Mobilitat Eficient i Sostenible MOVES III, que està disponible en la web del IDAE i en la pàgina http://moves.ivace.es.  
2. En tots els documents i accions d'informació, comunicació i publicitat relacionats amb el projecte subvencionat, s'haurà de reconéixer l'origen del finançament mostrant:  
- L'emblema de la Unió Europea, així com una referència a aquesta organització.  
- Una declaració de finançament adequat que indique «Finançat per la Unió Europea-NextGenerationUE».  
- Un esment al Pla de recuperació, transformació i resiliència.  
- El logo del Ministeri per a la Transició Ecològica i el Repte Demogràfic, així com el Programa d'Incentius a la Mobilitat Eficient i Sostenible, MOVES III.  
- El logo del IDAE i el de l'IVACE.  
3. La beneficiària de l'ajuda haurà d'incorporar en la seua pàgina web i en els seus comptes en els mitjans socials (en cas que dispose i d'acord amb el que s'estableix en Manual d'Imatge del Programa d'Incentius a la Mobilitat Eficient i Sostenible MOVES III) una breu descripció del projecte subvencionat amb els seus objectius i resultats, destacant el suport financer de la Unió Europea en el marc del Pla de recuperació, transformació i resiliència, i el Mecanisme de Recuperació i Resiliència, així com la participació del Ministeri per a la Transició Ecològica i el Repte Demogràfic, el IDAE i l'IVACE. Per a justificar el compliment d'aquesta obligació, s'haurà de presentar captura de pantalla de la pàgina web. En el cas que l'entitat beneficiària no dispose de pàgina web, haurà de presentar una declaració responsable indicant tal circumstància.  
4. L'entitat beneficiària, haurà de col·locar en un lloc ben visible per al públic un cartell amb informació sobre el projecte, d'acord amb el que s'estableix en Manual d'Imatge del Programa d'Incentius a la Mobilitat Eficient i Sostenible MOVES III, en el qual apareixerà el logotip del programa juntament amb l'emblema de la UE, la declaració de finançament «Finançat per la Unió Europea -NextGenerationEU», juntament amb el logo del Pla de Recuperació, Transformació i Resiliència, el del Ministeri per a la Transició Ecològica i el Repte Demogràfic, el IDAE i el de l'IVACE. Per a justificar el compliment d'aquesta obligació, s'haurà de presentar una fotografia on s'observe l'esmentat cartell.  
5. Els beneficiaris hauran de conservar constància gràfica, documental o digital de les obligacions recollides en el present article per a la seua posada a la disposició de l'IVACE en el moment de la justificació del projecte, o de qualsevol òrgan de control que la requerisca.»  
  
La present resolució entrarà en vigor l'endemà de la publicació de l'extracte de la mateixa en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant el president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 19 de juny de 2023.- El president de l'IVACE: Rafael Climent González.